মহীশূর উদ্যান
মহীশূর উদ্যান হল ভারতের পশ্চিমবঙ্গ রাজ্যের রাজধানী কলকাতার অন্যতম দর্শনীয় স্থানগুলির একটি। উদ্যানটি চেতলা সেতুর পাশে ১১২এ টালিগঞ্জ রোডে অবস্থিত। দক্ষিণ ভারতের স্থাপত্যশৈলীতে আর কারুকার্যে নির্মিত বিষ্ণু মন্দির আর নয়নাভিরাম বাগিচা দর্শনার্থীদের বিশেষভাবে আকর্ষণ করে। তাছাড়া প্রবেশপথে বিশাল সুদৃশ্য তোরণ বাগানের সৌন্দর্য বৃদ্ধি করেছে। কলকাতা শহরে বাংলা আর দক্ষিণ ভারতের সংস্কৃতির মেলবন্ধন ঘটেছে মহীশূর রাজ পরিবার নির্মিত এই মন্দিরে।